CELEX: 31988R3818
Language: el
Date: 1988-12-07 00:00:00
Title: Κανονισμός (ΕΟΚ) αριθ. 3818/88 της Επιτροπής της 7ης Δεκεμβρίου 1988 για τροποποίηση του κανονισμού (ΕΟΚ) αριθ. 3523/88 για τον καθορισμό των λεπτομερειών εφαρμογής του καθεστώτος εισαγωγής που προβλέπεται από τον κανονισμό (ΕΟΚ) αριθ. 3210/88 του Συμβουλίου στον τομέα του βοείου κρέατος

Avis juridique important

|

31988R3818

Κανονισμός (ΕΟΚ) αριθ. 3818/88 της Επιτροπής της 7ης Δεκεμβρίου 1988 για τροποποίηση του κανονισμού (ΕΟΚ) αριθ. 3523/88 για τον καθορισμό των λεπτομερειών εφαρμογής του καθεστώτος εισαγωγής που προβλέπεται από τον κανονισμό (ΕΟΚ) αριθ. 3210/88 του Συμβουλίου στον τομέα του βοείου κρέατος  

Επίσημη Εφημερίδα αριθ. L 337 της 08/12/1988 σ. 0018 - 0018

***** ΚΑΝΟΝΙΣΜΟΣ (ΕΟΚ) αριθ. 3818/88 ΤΗΣ ΕΠΙΤΡΟΠΗΣ  της 7ης Δεκεμβρίου 1988  για τροποποίηση του κανονισμού (ΕΟΚ) αριθ. 3523/88 για τον καθορισμό των λεπτομερειών εφαρμογής του καθεστώτος εισαγωγής που προβλέπεται από τον κανονισμό (ΕΟΚ) αριθ. 3210/88 του Συμβουλίου στον τομέα του βοείου κρέατος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3210/88 του Συμβουλίου της 17ης Οκτωβρίου 1988 για άνοιγμα, κατά τρόπο αυτόνομο για το 1988, εξαιρετικής δασμολογικής ποσοστώσεως εισαγωγής βοείων κρεάτων εκλεκτής ποιότητας νωπών, διατηρημένων με απλή ψύξη ή κατεψυγμένων που υπάγονται στους κωδικούς ΣΟ 0201 και 0202, καθώς και των προϊόντων των κωδικών ΣΟ 0206 10 95 και 0206 29 91 (1), και ιδίως το άρθρο 2,  Εκτιμώντας:  ότι ο κανονισμός (ΕΟΚ) αριθ. 3523/88 της Επιτροπής (2) καθόρισε τις λεπτομέρειες εφαρμογής του καθεστώτος εισαγωγής που προβλέπεται από τον κανονισμό (ΕΟΚ) αριθ. 3210/88 στον τομέα του βοείου κρέατος· ότι μια επαλήθευση αποκάλυψε ότι ο ορισμός των προϊόντων που αναφέρονται στο άρθρο 1 στοιχείο β) είναι εσφαλμένος και συνεπώς θα πρέπει να εισαχθεί ο κατάλληλος ορισμός·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 στοιχείο β) του κανονισμού (ΕΟΚ) αριθ. 3523/88 το κείμενο του ορισμού αντικαθίσταται από το ακόλουθο κείμενο:  «τεμάχια βοείου κρέατος που προέρχονται από νεαρά βοοειδή ( novilhos) ή από δαμάλες (novilhas), ηλικίας μεταξύ είκοσι και εικοσιτεσσάρων μηνών, η οδοντοφυία των οποίων βρίσκεται στο στάδιο της πτώσης των κοπτήρων της πρώτης οδοντοφυίας και έχουν, κατ' ανώτατο όριο, τέσσερις μόνιμους κοπτήρες, εκτραφέντα αποκλειστικά σε λειμώνες, ποιότητας καλής ωρίμανσης που αντιστοιχεί στις ακόλουθες κατηγορίες κατάταξης σφαγίων βοοειδών: κρέατα που προέρχονται από σφάγια που έχουν καταταγεί στην κλάση B ή R, με διάπλαση από κυρτή έως επίπεδη και κατάσταση πάχυνσης 2 ή 3· τα τεμάχια αυτά που φέρουν τη σήμανση ''SC" (special cuts) ή την ετικέτα ''SC" (special cuts), που πιστοποιεί την υψηλή ποιότητά τους, είναι συσκευασμένα σε κιβώτια που φέρουν την ένδειξη ''κρέατα υψηλής ποιότητας".»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 7 Δεκεμβρίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 286 της 20. 10. 1988, σ. 7.  (2) ΕΕ αριθ. L 307 της 12. 11. 1988, σ. 33.